Document ID: 32008R1257

NÕUKOGU MÄÄRUS (EÜ) nr 1257/2008,
4. detsember 2008,
millega muudetakse määrust (EÜ) nr 1579/2007, millega määratakse kindlaks teatavate Musta mere kalavarude ja kalavarurühmade püügivõimalused ning tingimused 2008. aastaks
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artiklit 20,
võttes arvesse nõukogu 6. mai 1996. aasta määrust (EÜ) nr 847/96, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel, (2) eriti selle artiklit 2,
võttes arvesse komisjoni ettepanekut,
ning arvestades järgmist:
(1)
Määrusega (EÜ) nr 1579/2007 (3) on kindlaks määratud teatavate Musta mere kalavarude ja kalavarurühmade püügivõimalused ning tingimused 2008. aastaks.
(2)
Kuigi määruses (EÜ) nr 1579/2007 on sätestatud, et määruse (EÜ) nr 847/96 artiklit 3 ei kohaldata 2008. aastal Musta mere hariliku kammelja kvootide suhtes, võimaldaks asjaomase kammeljavaru olukord seda sätet kohaldada.
(3)
Määrust (EÜ) nr 1579/2007 tuleks seepärast vastavalt muuta.
(4)
Võttes arvesse küsimuse kiireloomulisust ja asjaolu, et kvoodiaasta 2008 hakkab lõppema, peaks käesolev määrus jõustuma Euroopa Liidu Teatajas avaldamise päeval.
(5)
Küsimuse kiireloomulisuse tõttu on hädavajalik teha erand ka kuue nädala pikkuse aja suhtes, millele viidatakse Euroopa Liidu lepingu ning Euroopa ühenduste asutamislepingute juurde kuuluva protokolli (riikide parlamentide funktsiooni kohta Euroopa Liidus) I jao punktis 3,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1579/2007 muutmine
Määruse (EÜ) nr 1579/2007 I lisa kandes, milles käsitletakse harilikku kammeljat, asendatakse sõnad „Ei kohaldata määruse (EÜ) nr 847/96 artiklit 3.” sõnadega „Kohaldatakse määruse (EÜ) nr 847/96 artiklit 3.”
Artikkel 2
Jõustumine
Käeolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. detsember 2008

Labels: 20
6